ddrg/super_eurlex huggingface dataset:
Úradný vestník L 085 , 20/03/1998 S. 0005 - 0005



Nariadenie Komisie (ES) č. 624/98 z 19. marca 1998, ktorým sa mení a dopĺňa nariadenie (ES) č. 1423/95, ktorým sa stanovujú vykonávacie pravidlá na dovoz výrobkov iných ako melasa v oblasti cukru KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1785/81 z 30. júna 1981 o spoločnej organizácii trhu v oblasti cukru [1], naposledy zmenené a doplnené nariadením (ES) č. 1599/96 [2], a najmä na jeho článok 15 ods. 4, keďže podľa článku 1 ods. 2 nariadenia Komisie (ES) č. 1423/95 [3], naposledy zmenené a doplnené nariadením (ES) č. 1143/97 [4], sú reprezentatívne ceny na svetovom trhu, na ktorých základe sa stanovujú dodatočné clá, stanovované na každý hospodársky rok v súlade s postupom stanoveným v článku 41 nariadenia (EHS) č. 1785/81 a môžu byť pozmenené, ak výkyv v jednotkách pre výpočet vykazuje vzostup alebo zostup o 0,5 ECU za 100 kilogramov alebo viac; keďže následkom neustálych kolísaní reprezentatívnych cien na svetovom trhu, v súčasnosti platný systém zahŕňa časté prispôsobovanie dodatočných ciel; keďže tieto časté výkyvy v reprezentatívnych cenách a dodatočných clách, často sa týkajúcich veľmi malých čiastok, komplikujú systém; keďže na účely zjednodušenia právnej istoty pre obchodníkov a racionalizácie postupu Komisie by sa mala zvýšiť prahová hodnota pre úpravu reprezentatívnych cien na svetovom trhu, z ktorých sa musia prispôsobiť dodatočné clá, na 1,20 ECU za kilogram; keďže opatrenia ustanovené v tomto nariadení sú v súlade so stanoviskom Riadiaceho výboru pre cukor, PRIJALA TOTO NARIADENIE: Článok 1 V druhom pododseku článku 1 ods. 2 nariadenia (ES) č. 1423/95, "0,5 ECU za 100 kilogramov" sa nahrádza týmto "1,20 ECU za 100 kilogramov". Článok 2 Toto nariadenie nadobudne účinnosť 7. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. marca 1998 Za Komisiu Franz Fischler člen Komisie [1] Ú. v. ES L 177, 1.7.1981, s. 4. [2] Ú. v. ES L 206, 16.8.1996, s. 43. [3] Ú. v. ES L 141, 24.6.1995, s. 16. [4] Ú. v. ES L 165, 24.6.1997, s. 11. --------------------------------------------------
Úradný vestník L 212 , 30/07/1998 S. 0036 - 0036



Nariadenie Komisie (ES) č. 1680/98 z 29. júla 1998, ktorým sa menia a dopĺňajú nariadenie (ES) č. 936/97 otvárajúce a stanovujúce správu colných kvót pre vysokokvalitné čerstvé, chladené a mrazené hovädzie mäso a mrazené mäso z byvolov a nariadenie (EHS) č. 139/81, ktoré definuje podmienky zahrnutia istých druhov mrazeného hovädzieho a teľacieho mäsa do podpoložky 02023050 kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (ES) č. 936/97 z 27. mája 1997 otvárajúce a stanovujúce správu colných kvót pre vysokokvalitné čerstvé, chladené a mrazené hovädzie mäso a mrazené mäso z byvolov [1], ktoré bolo naposledy zmenené a doplnené nariadením (ES) č. 1299/98 [2] a najmä na jeho článok 7 ods. 2, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [3], ktoré bolo naposledy zmenené a doplnené nariadením (ES) č. 2634/97 [4] a najmä na jeho článok 9 ods. 2, keďže Nový Zéland navrhol nový úrad na vydávanie osvedčení o autenticite; keďže príloha II k nariadeniu (ES) č. 936/97 musí byť preto zmenená; keďže dovoz hovädzieho a teľacieho za znížené clá v zmysle nariadenia Komisie (EHS) č. 139/81 [5], ktoré bolo naposledy zmenené a doplnené nariadením (ES) č. 1299/98, je viazaný na predloženie osvedčenia o autenticite, ktoré vydávajú príslušné krajiny; keďže názov a adresa úradu, ktorý vydáva takého osvedčenie na Novom Zélande sa musí opraviť; keďže postup aktualizovania zoznamu úradov, ktoré vydávajú osvedčenia o autenticite by mal byť štandardizovaný; keďže opatrenia uvedené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 V prílohe II k nariadeniu (ES) č. 936/97 sa "Rada novozélandských spracovateľov mäsa" nahrádza názvom "Novozélandská rada pre mäso". Článok 2 Nariadenie (EHS) č. 139/81 sa mení a dopĺňa nasledovne: 1. Článok 5 ods. 2 sa nahrádza týmto textom: "2. Komisia môže zoznam aktualizovať, ak ktorýkoľvek z uvádzaných úradov už nie je oprávnený, ak si neplní záväzky, ktoré prijal, alebo ak bol navrhnutý nový úrad."; 2. V prílohe II sa "Rada novozélandských spracovateľov mäsa" nahrádza názvom "Novozélandská rada pre mäso". Článok 3 Toto nariadenie nadobudne účinnosť 1. septembra 1998. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 29. júla 1998 Za Komisiu Franz Fischler člen Komisie [1] Ú. v. ES L 137, 28.5.1997, s. 10. [2] Ú. v. ES L 180, 24.6.1998, s. 6. [3] Ú. v. ES L 148, 28.6.1968, s. 24. [4] Ú. v. ES L 356, 31.12.1977, s. 13. [5] Ú. v. ES L 15, 17.1.1981, s. 4. --------------------------------------------------
Úradný vestník L 347 , 23/12/1998 S. 0019 - 0020



Nariadenie Komisie (ES) č. 2784/98 z 22. decembra 1998, ktorým sa dopĺňa príloha k nariadeniu (ES) č. 2400/96 o zápise určitých názvov do "Registra chránených označení pôvodu a chránených zemepisných označení" uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením (ES) č. 1068/97 [2], najmä na jeho článok 6 (3) a (4), keďže na základe článku 5 nariadenia (EHS) č. 2081/92 Spojené kráľovstvo a Francúzsko zaslali Komisii prihlášky na zápis značného počtu názvov ako zemepisných označení; keďže sa v súlade s článkom 6 (1) daného nariadenia ukázalo, že tieto prihlášky spĺňajú všetky požiadavky uvedeného nariadenia a najmä, že obsahujú všetky údaje požadované v súlade s jeho článkom 4; keďže voči zápisu žiadneho z názvov uvedených v prílohe k tomuto nariadeniu Komisia po ich uverejnení v Úradnom vestníku Európskych spoločenstiev [3] neobdržala námietky na základe článku 7 daného nariadenia; keďže predmetné názvy by sa z tohto dôvodu mali zapísať do "Registra chránených označení pôvodu a chránených zemepisných označení" a mali by sa preto v celom spoločenstve chrániť ako chránené zemepisné označenia; keďže prílohou k tomuto nariadeniu sa dopĺňa príloha k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 2139/98 [5], PRIJALA TOTO NARIADENIE: Článok 1 Názvy v prílohe k tomuto nariadeniu sa týmto pridávajú k prílohe nariadenia (ES) č. 2400/96 a zapisujú sa do "Registra chránených označení pôvodu a chránených zemepisných označení" uvedených v článku 6 (3) nariadenia (EHS) č. 2081/92 ako chránené zemepisné označenia (CHZO). Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. decembra 1998 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES C 120, 18.4.1998, s. 7. [4] Ú. v. ES L 327, 18.12.1996, s. 11. [5] Ú. v. ES L 270, 7.10.1998, s. 7. -------------------------------------------------- PRÍLOHA VÝROBKY UVEDENÉ V PRÍLOHE II K ZMLUVE O ZALOŽENÍ ES, URČENÉ NA SPOTREBU PRE ĽUDÍ Syr SPOJENÉ KRÁĽOVSTVO "Dorset Blue Cheese (CHZO)" Ovocie a zelenina FRANCÚZSKO "Melon du Haut Poitou (CHZO)" --------------------------------------------------
Úradný vestník L 346 , 22/12/1998 S. 0013 - 0013



Nariadenie Komisie (ES) č. 2767/98 z 21. decembra 1998, ktorým sa mení a dopĺňa nariadenie (ES) č. 2300/97 o podrobných pravidlách na vykonávanie nariadenia Rady (ES) č. 1221/97 stanovujúceho všeobecné pravidlá pre uplatňovanie opatrení na zlepšenie výroby a predaja medu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1221/97 z 25. júna 1997 stanovujúce všeobecné pravidlá pre uplatňovanie opatrení na zlepšenie výroby a predaja medu [1], naposledy zmenené a doplnené nariadením (ES) č. 2070/98 [2], a najmä na jeho článok 5, keďže nariadenie Komisie (ES) č. 2300/97 [3], naposledy zmenené a doplnené nariadením (ES) č. 2633/98 [4], obsahuje ustanovenia na vykonávanie opatrení na zlepšenie výroby a predaja medu; keďže v záujme umožnenia určitej flexibility pri realizácii programu finančné limity nahlásené pre každé opatrenie sa môžu meniť do určitého percenta, avšak bez toho, aby prevýšili celkový ročný limit; keďže, ak sa využije flexibilita povolená pri realizácii programu, nesmie finančný príspevok spoločenstva prevýšiť hranicu 50 % nákladov, ktoré príslušný členský štát skutočne znáša; keďže opatrenia ustanovené v tomto nariadení sú v súlade so stanoviskom Riadiaceho výboru pre mäso z hydiny a vajcia, PRIJALA TOTO NARIADENIE: Článok 1 Do nariadenia (ES) č. 2300/97 sa vloží tento článok 4a: "Článok 4a Finančné limity pre každé opatrenie sa môžu zvýšiť alebo znížiť maximálne o 10 % za predpokladu, že sa neprevýši celkový ročný limit a príspevok spoločenstva na financovanie programu uvedeného v článku 3 neprevyšuje 50 % nákladov znášaných príslušným členským štátom." Článok 2 Toto nariadenie nadobúda účinnosť na tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. decembra 1998 Za Komisiu Franz Fischler člen Komisie [1] Ú. v. ES L 173, 1.7.1997, s. 1. [2] Ú. v. ES L 265, 30.9.1998, s. 1. [3] Ú. v. ES L 319, 21.11.1997, s. 4. [4] Ú. v. ES L 333, 9.12.1998, s. 23. --------------------------------------------------
Úradný vestník L 202 , 18/07/1998 S. 0025 - 0026



Nariadenie Komisie (ES) č. 1549/98 zo 17. júla 1998, ktorým sa dopĺňa príloha k nariadeniu (ES) č. 1107/96 o registrácii zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Text s významom pre EEA) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], ktoré bolo naposledy zmenené a doplnené nariadením Komisie (ES) č. 1068/97 [2], predovšetkým na jeho článok 17 (2), keďže pri niektorých názvoch, ktoré nahlásili členské štáty podľa článku 17 nariadenia (EHS) č. 2081/92 boli potrebné dodatočné informácie s cieľom zabezpečiť, aby zodpovedali článkom 2 a 4 nariadenia; keďže tieto dodatočné informácie svedčia o tom, že názvy zodpovedajú uvedeným článkom; keďže by mali byť preto zaregistrované a pridané do prílohy nariadenia Komisie (ES) č. 1107/96 [3], ktoré bolo naposledy zmenené a doplnené nariadením (ES) č. 644/98 [4]; keďže po vstupe troch nových členských štátov sa šesťmesačné obdobie uvedené v článku 17 nariadenia (EHS) č. 2081/92 má začať v deň ich vstupu; keďže niektoré z názvov, ktoré oznámili tieto štáty, zodpovedajú článkom 2 a 4 daného nariadenia a mali by byť preto registrované; keďže opatrenia uvedené v tomto nariadení sú v súlade so stanoviskom Riadiaceho výboru pre zemepisné označenia a označenia pôvodu, PRIJALA TOTO NARIADENIE: Článok 1 Názvy v prílohe tohto nariadenia sa týmto pridávajú do prílohy nariadenia (ES) č. 1107/96. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. júla 1998 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES L 148, 21.6.1996, s. 1. [4] Ú. v. ES L 87, 21.3.1998, s. 8. -------------------------------------------------- PRÍLOHA A. VÝROBKY URČENÉ NA KONZUMÁCIU PRE ľUDÍ UVEDENÉ V PRÍLOHE II ZMLUVY Čerstvé mäso (a drobky) TALIANSKO - Mortadella Bologna (PGI) Oleje a tuky Olivový olej GRÉCKO - Ζάκυνθος (Zakynthos) (PGI) - Σάμος (Samos) (PGI) Ovocie, zelenina, obilniny GRÉCKO - Κορινθιακή Σταφίδα Βοστίτσα (Korinthiaki Stafida Vostitsa) (PDO) - Φασόλια (Γίγαντες Ελέφαντες) Πρεσπών Φλώρινας (Fasolia Gigantes Elefantes Prespon Florinas) (PGI) - Φασόλια (Πλακέ Μεγαλόσπερμα) Πρεσπών Φλώρινας ((Fasolia Plake-Megalosperma) Prespon Florinas) (PGI) B. POTRAVINY UVEDENÉ V PRÍLOHE I K NARIADENIU (EHS) Č. 2081/92 Pivo NEMECKO - Münchner Bier (PGI) - Kulmbacher Bier (PGI) - Hofer Bier (PGI) - Dortmunder Bier (PGI) - Mainfranken Bier (PGI) - Bremer Bier (PGI) --------------------------------------------------
Úradný vestník L 031 , 06/02/1998 S. 0005 - 0005



Nariadenie Komisie (ES) č. 299/98 z 5. februára 1998, ktorým sa zrušuje nariadenie (ES) č. 2351/97 pozastavujúce preferenčné clo a ktorým sa opätovne zavádza clo podľa Spoločného colného sadzobníka na dovoz malokvetých ruží pochádzajúcich z Maroka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 4088/87 z 21. decembra 1987, ktorým sa určujú podmienky uplatňovania preferenčných ciel na dovoz určitých druhov kvetov pochádzajúcich z Cypru, Izraela, Jordánska, Maroka a západného brehu Jordánu a pásma Gazy [1], naposledy zmenené a doplnené nariadením (ES) č. 1300/97 [2], a najmä na jeho článok 5 ods. 2 písm. b), keďže kontrola nariadenia Komisie (ES) č. 2350/97 z 27. novembra 1997, ktorým sa určujú výrobné a dovozné ceny spoločenstva pre karafiáty a ruže vzhľadom na uplatňovanie dojednaní upravujúcich dovoz určitých kvetinárskych výrobkov pochádzajúcich z Cypru, Izraela, Jordánska, Maroka a západného brehu Jordánu a pásma Gazy [3], ukázala, že v prípade malokvetých ruží je príloha nesprávna; keďže pri oprave tejto prílohy vypadnú čísla týkajúce sa dovozu malokvetých ruží z Maroka; keďže preferenčné clá zavedené nariadením Rady (ES) č. 1981/94 z 25. júla 1994, ktorým sa otvára a stanovuje správa colných kvót spoločenstva pre určité výrobky pochádzajúce z Alžírska, Cypru, Egypta, Izraela, Jordánska, Malty, Maroka, západného brehu Jordánu a pásma Gazy, Tuniska a Turecka a ktorým sa stanovujú podrobné pravidlá rozširovania a úpravy týchto kvót [4], naposledy zmeneným a doplneným nariadením Komisie (ES) č. 1667/97 [5], by sa mali preto zachovať; keďže nariadenie Komisie (ES) č. 2351/97 [6] by sa preto malo zrušiť, PRIJALA TOTO NARIADENIE: Článok 1 Preferenčné clá na dovoz malokvetých ruží pochádzajúcich z Maroka sa týmto opätovne zavádzajú s účinnosťou od 30. novembra 1997. Článok 2 Nariadenie (ES) č. 2351/97 sa týmto zrušuje. Článok 3 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od 30. novembra 1997. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 5. februára 1998 Za Komisiu Franz Fischler člen Komisie [1] Ú. v. ES L 382, 31.12.1987, s. 22. [2] Ú. v. ES L 177, 5.7.1997, s. 1. [3] Ú. v. ES L 326, 28.11.1997, s. 17. [4] Ú. v. ES L 199, 2.8.1994, s. 1. [5] Ú. v. ES L 236, 27.8.1997, s. 3. [6] Ú. v. ES L 326, 28.11.1997, s. 19. --------------------------------------------------
8.

V odôvodnení 41, v článku 17 ods. 2 písm. c), v článku 18 ods. 2 písm. c), v článku 19 ods. 3 písm. c), v článku 29 ods. 2, v článku 29 ods. 3 písm. a) a b) a v ods. 4 písm. a) bodoch i), ii) a iii) a v písm. b) bodoch i), ii), iii):
Úradný vestník L 006 , 12/01/1999 S. 0003 - 0003



Nariadenie Komisie (ES) č. 45/1999 z 11. januára 1999, ktorým sa mení a dopĺňa smernica Rady 70/524/EHS o prídavných látkach v krmivách vzhľadom na zrušenie povolenia určitých prídavných látok patriacich do skupiny kokcidiostatík a iných liečivých látok KOMISIA EURÓPSKYCH SPOLOČENSTIEV, so zreteľom na Zmluvu o založení Európskych spoločenstiev, so zreteľom na smernicu Rady 70/524/EHS z 23. novembra 1970 o prídavných látkach v krmivách [1], naposledy zmenenú a doplnenú smernicou 2821/98/ES Európskeho parlamentu a Rady [2], a najmä na jej článok 9g (3) a), keďže sú kokcidiostatiká a iné liečivé látky, ktoré boli zahrnuté do prílohy I smernice 70/524/EHS pred 1. januárom 1998, dočasne povolené od 1. apríla 1998 a presunuté do kapitoly I prílohy B s cieľom prehodnotiť ich ako prídavné látky viazané na osobu zodpovednú za ich uvedenie do obehu; keďže Komisia musí zrušiť dočasné povolenia na kokcidiostatiká a iné liečivé látky, na ktoré osoba zodpovedná za dokumentáciu, na základe ktorej bolo udelené predchádzajúce povolenie alebo jej následník alebo následníci, neposlali cez členský štát konajúci ako spravodajca Komisii do 31. októbra 1998 novú žiadosť spolu s monografiou a identifikačnou správou; keďže Komisii neboli poslané žiadne žiadosti na kokcidiostatiká a iné liečivé látky arprinocid, dinitolmid a ipronidazol; keďže sa týmto nesplnili požiadavky smernice 70/524/EHS a mali by sa zrušiť povolenia udelené na tieto prídavné látky a ich záznamy vypustiť z kapitoly I prílohy B k tejto smernici; keďže opatrenia ustanovené v tomto nariadení sú v súlade so stanoviskom Stáleho výboru pre krmivá, PRIJALA TOTO NARIADENIE: Článok 1 Zápisy týchto látok patriacich do skupiny kokcidiostatiká a iné liečivé látky v prílohe B kapitoly I smernice 70/524/EHS sa týmto vypúšťajú: - arprinocid, - dinitolmid, - ipronidazol. Článok 2 Toto nariadenie nadobúda účinnosť 30. septembra 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. januára 1999 Za Komisiu Franz Fischler člen Komisie [1] Ú. v. ES L 270, 14.12.1970, s. 1. [2] Ú. v. ES L 351, 29.12.1998, s. 4. --------------------------------------------------
Úradný vestník L 321 , 14/12/1999 S. 0003 - 0003



Nariadenie Komisie (ES) č. 2626/1999 z 13. decembra 1999, ktorým sa mení a dopĺňa príloha nariadenia Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 2204/1999 [2], a najmä jeho článku 9, keďže: (1) je potrebné rozlíšiť medzi hubami pripravenými alebo konzervovanými octom alebo kyselinou octovou z pododdielu 20019050 na jednej strane a hubami pripravenými alebo konzervovanými inak než octom alebo kyselinou octovou z pododdielu 200310 na druhej strane; (2) podľa textu harmonizovaného systému vysvetľujúcich poznámok k oddielu č. 2001medzi ostatné prísady sa k výrobkom v tomto oddiele môže pridať soľ. V takom prípade sa soľ pridáva len na účely prípravy; (3) na to, aby sa mohli rozlíšiť výrobky pododdielu 200310, sa zdá, že je potrebné obmedziť celkový obsah soli vo výrobkoch pododdielu 20019050; (4) sa zdá vhodné obmedziť obsah soli na maximum 2,5 % podľa váhy; (5) je potrebné objasniť dodatočnú poznámku č. 1 ku kapitole 20 tak, aby odrážala toto rozhodnutie; (6) body 3 a 4 prílohy nariadenia Komisie (ES) č. 1196/97 [3], ktoré predtým slúžili na klasifikáciu týchto výrobkov podľa obsahu octu nehľadiac na obsah soli, by sa mali zrušiť; (7) opatrenia ustanovené v tomto nariadení sú v súlade so stanoviskom Výboru pre colný zákonník, PRIJALA TOTO NARIADENIE: Článok 1 Dodatočná poznámka 1 ku kapitole 20 kombinovanej nomenklatúry priložená k nariadeniu (EHS) č. 2658/87 sa nahrádza nasledujúcim: "1. Na účely oddielu č. 2001, zelenina, ovocie, orechy a ostatné požívateľné časti rastlín pripravené alebo konzervované octom alebo kyselinou octovou musia mať obsah voľnej, prchavej kyseliny najmenej 0,5 % z váhy vyjadrenej ako kyselina octová. Okrem toho, huby spadajúce do pododdielu 20019050 by nemali mať obsah soli viac ako 2,5 % z váhy." Článok 2 Body 3 a 4 prílohy nariadenia (ES) č. 1196/97 sa týmto rušia. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. decembra 1999 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 278, 28.10. 1999, s. 1. [3] Ú. v. ES L 170, 28.6.1997, s. 13. --------------------------------------------------
Úradný vestník L 256 , 01/10/1999 S. 0048 - 0049



Nariadenie Komisie ES č. 2083/1999 z 30. septembra 1999, ktorým sa mení a dopĺňa nariadenie (EHS) č. 2273/93 ustanovujúce intervenčné centrá pre obilniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], naposledy zmenené a doplnené nariadením (EHS) č. 1253/1999 [2], najmä na jeho článok 5, (1) keďže intervenčné centrá sú určené prílohou k nariadeniu Komisie (EHS) č. 2273/93 [3], naposledy zmenenému a doplnenému nariadením (EC) č. 1983/98 [4]; keďže niektoré členské štáty požiadali o zmeny a doplnenie uvedenej prílohy; keďže týmto žiadostiam je potrebné vyhovieť; (2) keďže opatrenia uvedené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Príloha k nariadeniu (EHS) č. 2273/93 sa mení a dopĺňa takto: 1. V časti "Francúzsko" sú tieto zmeny a doplnenia: Okresy | Zrušené centrá | Pridané centrá | Aisne – 02 | Château-Thierry (pšenica, jačmeň) | Chierry (pšenica, jačmeň) | Allier – 03 | Montluçon (pšenica) | Villefranche (pšenica) | Allier – 03 | Tréteau (kukurica) | Saint-Martin-des-Lais (pšenica, kukurica) | Aude – 11 | Trèbes (jačmeň) | Castelnaudary (cirok) | Calvados – 14 | Moult (pšenica, jačmeň, kukurica) | Cheux (pšenica, jačmeň, kukurica) | Creuse – 23 | La Souterraine (pšenica) | | Creuse – 23 | | Maison-Feyne (pšenica) | Drome – 26 | Pierrelatte (jačmeň) | | Eure – 27 | Saint- André-de-l'Eure (kukurica) | Harcourt (pšenica) | Eure-et- Loir – 28 | Orgères (jačmeň) | Orgères (kukurica) | Eure-et- Loir – 28 | Brou (kukurica) | Brou (jačmeň) | Eure-et- Loir – 28 | Courville (tvrdá pšenica) | Lucé (jačmeň) | Haute – Loire – 43 | Le Puy (jačmeň) | | Indre-et-Loire – 37 | Ville-aux-Dame (kukurica) | Ville-Perdue (jačmeň) | Landes – 40 | Solférino (jačmeň) | Aire-sur-Adour (kukurica) | Landes – 40 | Haut-Mauco (pšenica, jačmeň, kukurica) | Tartas (pšenica, jačmeň, kukurica) | Loiret – 45 | Orms (jačmeň, kukurica) | Châteaurenard (pšenica) | Loiret – 45 | Beaugency (tvrdá pšenica, jačmeň, kukurica) | Meung-sur-Loire (pšenica, kukurica) | Loiret – 45 | | Artenay (jačmeň) | Loiret – 45 | | Courtenay (jačmeň) | Loiret – 45 | | Chatillon-Coligny (kukurica) | Loiret – 45 | Chalette (tvrdá pšenica) | | Maine-et-Loire – 49 | Montreuil-Bellay (tvrdá pšenica) | Gennes (jačmeň) | Rhone – 69 | | Saint-Roman-en-Gal (kukurica) | 2. V časti "Rakúsko": "Enns" centrum sa mení na "Ennsdorf". Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. septembra 1999 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 160, 26.6.1999, s. 18. [3] Ú. v. ES L 207, 18.8.1993, s. 1. [4] Ú. v. ES L 256, 18.9.1998, s. 10. --------------------------------------------------